मार्च आते ही बदला मौसम का मिजाज
बीकानेर | मार्चआते ही मौसम का मिजाज मचलने लगा। धूप तीखी हो गई। सुबह-शाम की ठंडक भी धीरे-धीरे कम होती जा रही है। लोगों ने गर्म कपड़े सुरक्षित रख दिए। आसमान भी साफ होने से धूप अपना असर दिखाने लगी है। यही वजह है कि दोपहर में पंखे चलाने पड़ रहे हैं। रात में भी कुछ लोगों ने धीमी गति में पंखे चलाने शुरू कर दिए हैं। पंखे बिना मच्छर भी परेशानी बनने लगे हैं। इस बीच गुरुवार को दिन का अधिकतम तापमान 30.5 डिग्री सेल्सियस दर्ज किया गया जबकि बीती रात का न्यूनतम तापमान 18.4 डिग्री सेल्सियस रिकार्ड किया गया।
awa_Deva hin_Deva